
เรื่อง  การกำหนดวันหยุดทำการของบริษัทหลักทรัพย์และ
ผู้ประกอบธุรกิจสัญญาซื้อขายล่วงหน้าเพิ่มเติม

อาศัยอำนาจตามความในมาตรา  ๑๑๐  แห่งพระราชบัญญัติหลักทรัพย์และตลาดหลักทรัพย์พ.ศ.  ๒๕๓๕  และข้อ  ๒  วรรคหนึ่ง  แห่งประกาศคณะกรรมการกำกับตลาดทุน  ที่  ทธ.  ๘๘/๒๕๕๒  เรื่อง  การเปิดทำการและหยุดทำการของผู้ประกอบธุรกิจสัญญาซื้อขายล่วงหน้า  ลงวันที่  ๓  สิงหาคม  พ.ศ.  ๒๕๕๒  สำนักงานออกประกาศกำหนดให้วันศุกร์ที่  ๑๖  ตุลาคม  พ.ศ.  ๒๕๖๙  เป็นวันหยุดทำการเพิ่มเติมของบริษัทหลักทรัพย์และผู้ประกอบธุรกิจสัญญาซื้อขายล่วงหน้าประจำปี  ๒๕๖๙  ทั้งนี้
เพื่อรองรับการประชุมประจำปีสภาผู้ว่าการธนาคารโลกและกองทุนการเงินระหว่างประเทศ  ปี  ๒๕๖๙
ตามมติคณะรัฐมนตรี  เมื่อวันที่  ๑๙  พฤษภาคม  พ.ศ.  ๒๕๖๙  ที่เห็นชอบการกำหนดวันหยุดราชการเพิ่มเติมเป็นกรณีพิเศษในพื้นที่กรุงเทพมหานคร  และการกำหนดวันหยุดทำการของสถาบันการเงินและสถาบันการเงินเฉพาะกิจเพิ่มเติมเป็นกรณีพิเศษในพื้นที่กรุงเทพมหานคร  ประจำปี  ๒๕๖๙  
ประกาศ  ณ  วันที่  ๑๕  มิถุนายน  พ.ศ.  ๒๕๖๙

